Δίσκοι

━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━━

Table of Contents

Εισαγωγή
Λήψη

    Επιλογή CD ή DVD
    Επιλέγοντας τα αρχεία ISO

Επαλήθευση των αρχείων

    Επαλήθευση στο παραθυρικό περιβάλλον Windows
    Επαλήθευση από τη γραμμή εντολών των Windows

Εγγραφή δίσκων

    Με χρήση του ISO Recorder V2 Power Toy
    Με χρήση του Roxio Easy Media Creator 7
    Με χρήση του Nero Burning ROM 5
    Με χρήση του Using Nero Express 6

Δοκιμή των δίσκων σας
Σχόλια και ανάδραση

Εισαγωγή

Η διανομή Fedora Core παρέχεται στη μορφή εικόνων συστημάτων αρχείων του
προτύπου ISO 9660. Μπορείτε να αντιγράψετε αυτές τις εικόνες ISO είτε σε CDROM
είτε σε DVD μέσα για να παράγετε ένα εκκινήσιμο δίσκο.

Πριν εγκαταστήσετε το Fedora Core σε ένα υπολογιστή, πρέπει να μεταφέρετε, ή
αλλιώς να κάψετε, τα αρχεία ISO σε κενούς δίσκους πολυμέσων (CD-R/RW ή DVD-R/
RW). Αυτό το έγγραφο περιγράφει τη διαδικασία για την εγγραφή αυτών των αρχείων
χρησιμοποιώντας μερικά κοινά εργαλεία. Αυτό το έγγραφο υποθέτει ότι δεν έχετε
πείρα με το Linux και ότι χρησιμοποιείτε τα Microsoft Windows για το σκοπό της
λήψης και εγγραφής αυτών των αρχείων.

Λήψη

Τα αρχεία ISO είναι μεγάλα και η λήψη τους μπορεί να διαρκέσει αρκετή ώρα,
ειδικά χρησιμοποιώντας ένα dial-up μόντεμ. Ίσως να θέλετε να χρησιμοποιήσετε
ένα διαχειριστή λήψεων (download manager).

Επιλογή CD ή DVD

Το Fedora Core διανέμεται σε πολλαπλά αρχεία εικόνων ISO μεγέθους CD ή σε ένα
μοναδικό αρχείο εικόνας ISO μεγέθους DVD. Μπορείτε να χρησιμοποιήσετε το
μοναδικό αρχείο DVD ISO αν ο υπολογιστής σας ανταποκρίνεται τις παρακάτω
απαιτήσεις:

  ● Έχει ένα οδηγό εγγραφής DVD ή επανεγγραφής DVD

  ● Έχει ένα δίσκο NTFS με αρκετό χώρο για να αποθηκεύσει το αρχείο εικόνας

Για να γράψει το αρχείο DVD ISO σε ένα δίσκο, ο υπολογιστής σας πρέπει να έχει
ένα οδηγό που θα κάνει την εγγραφή σε ένα δίσκο DVD. Αν ο υπολογιστής σας έχει
ένα οδηγό που γράφει μόνο σε μέσα CD και όχι σε μέσα DVD, κάντε λήψη των
αρχείων μεγέθους CD αντί αυτού.

Μερικά συστήματα αρχείων δε μπορούν να αποθηκεύσουν αρχεία μεγαλύτερα των 2 GB,
όπως για παράδειγμα μια εικόμα DVD. Το σύστημα αρχείων NTFS, το οποίο
χρησιμοποιείται συχνά, δεν έχει αυτόν τον περιορισμό, όμως πολλά άλλα συστήματα
αρχείων, όπως το παλιότερο FAT32, τον έχουν. Για να ελέγξετε τη μορφή ενός
δίσκου στα Windows όπως το C:, επιλέξτε το μενού Έναρξη και μετά το Ο
υπολογιστής μου. Κάντε δεξί κλικ στο δίσκο που θέλετε να ελέγξετε , και
επιλέξτε Ιδιότητες. Ο διάλογος που ανοίγει εμφανίζει τον τύπο του συστήματος
αρχείων. Αν δεν έχετε επαρκή χώρο σε ένα δίσκο με NTFS, μπορείτε εναλλακτικά να
κατεβάσετε τα αρχεία σε μέγεθος CD.

Δημιουργήστε ένα φάκελο για να τοποθετήσετε εκεί τα αρχεία που Θα κατεβάσετε.
Χρειάζεστε περίπου 700 Mib ελεύθερου χώρου για κάθε αρχείο ISO σε μεγέθος CD, ή
περίπου 3.5 GiB για το αρχείο ISO σε μέγεθος DVD. Αυτό το έγγραφο θεωρεί οτι
τοποθετήσατε τα αρχεία που κατεβάσατε στο φάκελο C:\Documents and Settings\
Owner\My Documents\My Downloads\Fedora Core.

Επιλέγοντας τα αρχεία ISO

Τα συγκεκριμένα αρχεία που χρειάζεται να κατεβάσετε από τον εξυπηρετητή
εξαρτώνται από το σύστημα σας και από την έκδοση του Fedora Core που
κατεβάζετε. Τα αρχεία που χρειάζεστε ονομάζονται σύμφωνα με την μορφή FC-
<version>-<arch>-disc<count>.iso, όπου "<version>" είναι η έκδοση του Fedora
Core που θέλετε να κατεβάσετε, "<arch>" είναι η αρχιτεκτονική του επεξεργαστή
του υπολογιστή σας, και "<count>" είναι ο αριθμός δίσκου για κάθε CD
εγκατάστασης.

Η αρχιτεκτονική του επεξεργαστή είναι συνήθως i386 για PC 32-bit, και
περιλαμβάνει τις οικογένειες επεξεργαστών Pentium και Athlon. Η αρχιτεκτονική
είναι συνήθως x86_64 για PC 64-bit, και περιλαμβάνει την οικογένεια
επεξεργαστών Athlon 64. Η αρχιτεκτονική είναι συνήθως ppc για υπολογιστές
PowerPC, και περιλαμβάνει τα περισσότερα προϊόντα Apple Mac. Αν βρίσκεστε σε
δίλλημα, τότε πιθανότατα το σύστημα σας χρειάζεται τις εκδόσεις i386.

Αν κάνετε λήψη του Fedora Core 6 για έναν υπολογιστή Pentium 4, για παράδειγμα,
θα χρειαστείτε αυτά τα αρχεία:

  ● FC-6-i386-disc1.iso

  ● FC-6-i386-disc2.iso

  ● FC-6-i386-disc3.iso

  ● FC-6-i386-disc4.iso

  ● FC-6-i386-disc5.iso

Εναλλακτικά, αν προτιμάτε να εγκαταστήσετε από ένα μοναδικό DVD, θα χρειαστείτε
μόνο αυτό το αρχείο:

  ● FC-6-i386-DVD.iso

Θα χρειαστείτε επίσης το αρχείο SHA1SUM για να επαληθεύσετε ότι τα αρχεία που
κατεβάσατε είναι πλήρη και σωστά.

Επαλήθευση των αρχείων

Κατά την διάρκεια λήψης μπορούν να συμβούν σφάλματα, ακόμα και αν ο
διαχειριστής λήψεων (download manager) δεν αναφέρει κανένα. Έτσι είναι
σημαντικό να ελέγξετε την ακεραιότητα των αρχείων που κατεβάσατε. Αυτός είναι
και ο σκοπός της ύπαρξης του αρχείου SHA1SUM. Περιέχει μια γραμμή κώδικα
επαλήθευσης για κάθε διαθέσιμο αρχείο ISO η οποία oνομάζεται hash (άθροισμα
ελέγχου) και έχει υπολογιστεί από τα αυθεντικά αρχεία ISO.

Αυτόματος έλεγχος σφαλμάτων του BitTorrent

Το BitTorrent εκτελεί αυτόματα αυτόν τον έλεγχο σφαλμάτων κατά τη λήψη. Αν η
εφαρμογή BitTorrent σας αναφέρει πως όλα τα αρχεία έχουν ληφθεί επιτυχώς,
μπορείτε με ασφάλεια να παραλείψετε αυτό το βήμα.

Επαλήθευση στο παραθυρικό περιβάλλον Windows

Υπάρχει ένας αριθμός από δωρεάν προϊόντα διαθέσιμα για επαλήθευση αρχείων και
υπολογισμού αθροίσματος ελέγχου τα οποία έχουν διεπαφές δείξε-και-κάνε-κλικ
(point and click). Ακολουθούν σύνδεσμοι σε μερικά από αυτά:

  ● HashCalc: http://www.slavasoft.com/hashcalc/

  ● eXpress CheckSum Calculator (XCSC): http://www.irnis.net/soft/xcsc/

Ακολουθήστε τις οδηγίες που παρέχονται για να εγκαταστήσετε την εφαρμογή. Όταν
εκτελέσετε την εφαρμογή, κάντε χρήση της επιλογής αρχείων για να επιλέξετε τα
αρχεία ISO που κατεβάσατε. Μετά επιλέξτε για υπολογισμό τον αλγόριθμο SHA-1,
και εκτελέστε το εργαλείο. Η εφαρμογή χρειάζεται κάποιο χρόνο για να
ολοκληρώσει τον υπολογισμό, γιατί πρέπει να διαβάσει ολόκληρο το αρχείο ISO.

Ανοίξτε το αρχείο SHA1SUM με ένα επεξεργαστή κειμένου όπως το WordPad, για να
εμφανίσετε τα περιεχόμενα του. Βεβαιωθείτε πως το άθροισμα ελέγχου που
εμφανίζει το εργαλείο αθροίσματος ελέγχου για κάθε ένα από τα αρχεία ISO που
κατεβάσατε ταιριάζει ακριβώς με το αντίστοιχο άθροισμα ελέγχου που υπάρχει στο
αρχείο SHA1SUM.

Αν όλα τα αθροίσματα ελέγχου ταιριάζουν, μπορείτε να γράψετε τα αρχεία ISO
στους οπτικούς δίσκους. Αν ένα αρχείο δεν ταιριάζει, πρέπει να κάνετε λήψη
ξανά.

CAVEAT EMPTOR

Το Έργο Fedora και η Red Hat, Inc. δεν έχουν έλεγχο σε εξωτερικές ιστοσελίδες
όπως αυτές που αναφέρονται παραπάνω, ούτε στις εφαρμογές που αυτές διανέμουν.

Επαλήθευση από τη γραμμή εντολών των Windows

Για να ελέγξετε τα αρχεία από τη γραμμή εντολών, πρέπει να κάνετε λήψη του
προγράμματος sha1sum.exe. Οδηγίες και ο σύνδεσμος για λήψη της εφαρμογής
υπάρχουν στο http://lists.gnupg.org/pipermail/gnupg-announce/2004q4/000184.html
.

Το πρόγραμμα sha1sum.exe υπολογίζει και εμφανίζει αθροίσματα ελέγχου. Για να το
χρησιμοποιήσετε, αποθηκεύσετε το sha1sum.exe στον ίδιο κατάλογο με τα αρχεία
ISO. Επιλέξτε Εκτέλεση από το μενού Έναρξη και μετά εισάγετε cmd στη θέση του
ονόματος προγράμματος για να εκκινήσετε ένα παράθυρο γραμμής εντολών.Στη
συνέχεια πηγαίνετε στον κατάλογο που βρίσκονται τα ISO αρχεία σας. Εκτελέστε
την εντολή sha1sum με κάθε ISO αρχείο όπως παρακάτω:

cd "C:\Documents and Settings\Owner\My Documents\My Downloads\Fedora Core"
sha1sum.exe FC5-i386-disc1.iso

Το πρόγραμμα χρειάζεται κάποιο χρόνο για να τελειώσει, καθώς πρέπει να διαβάσει
ολόκληρο το αρχείο ISO.

Ανοίξτε το αρχείο SHA1SUM με έναν επεξεργαστή κειμένου, όπως το WordPad, για να
εμφανίσετε τα περιεχόμενά του. Σιγουρευτείτε ότι το άθροισμα ελέγχου από το
sha1sum.exe για κάθε ένα από τα ISO αρχεία είναι ακριβώς το ίδιο με το
αντίστοιχο άθροισμα ελέγχου στο αρχείο SHA1SUM.

Αν όλα τα αθροίσματα ελέγχου ταιριάζουν, τα αρχεία ISO μπορούν να εγγραφούν σε
δίσκο. Αν ένα αρχείο δεν ταιριάζει τότε πρέπει να το κατεβάσετε ξανά.

Εγγραφή δίσκων

Η διαδικασία εγγραφής ενός CD δεν είναι πάντα προφανής για τους χρήστες των
Windows. Οι εφαρμογές των Windows, συχνά αφήνουν τους χρήστες να εγγράψουν
δίσκους με μια απλή μετακίνηση των αρχείων προς εγγραφή μέσα σε ένα παράθυρο
και με ένα κλικ στο κουμπί Burn

Στην πραγματικότητα όμως οι εφαρμογές εγγραφής επιτελούν δύο λειτουργίες.
Αρχικά δημιουργούν μια εικόνα ISO 9660 -ίδια με αυτή που χρησιμοποιούμε στο
Fedora Core- από τα αρχεία προς εγγραφή που επέλεξε ο χρήστης. Έπειτα
μεταφέρουν αυτήν την εικόνα ISO σε ένα κενό CD. Αν το αρχικό αρχείο ήταν ήδη
μια εικόνα ISO, τότε το παραγόμενο CD δεν θα είναι εφικτό να πραγματοποιήσει
την εγκατάσταση.

Για να δημιουργήσετε τα CD εγκατάστασης του Fedora, είναι σημαντικό να
εφαρμόσετε μόνο το δεύτερο βήμα με τα αρχεία Fedora Core ISO. Τα βήματα που
απαιτούνται για να το επιτύχετε αυτό με διάφορες δημοφιλείς εφαρμογές εγγραφής
CD περιγράφονται παρακάτω.

Με χρήση του ISO Recorder V2 Power Toy

Κάντε λήψη και εγκαταστήστε τον εγγραφέα ISO power toy από την ιστοσελίδα http:
//isorecorder.alexfeinman.com/isorecorder.htm.

 1. Από τον Explorer, κάντε δεξί κλικ στο πρώτο αρχείο Fedora Core ISO

 2. Στο αναδυόμενο μενού, επιλέξτε "Copy image to CD"

 3. Ακολούθησε τα βήματα που δίνονται στο αναδυόμενο "CD Recording Wizard"

 4. Επαναλάβετε για τα υπόλοιπα αρχεία ISO

Με χρήση του Roxio Easy Media Creator 7

 1. Εκκινήστε το "Creator Classic"

 2. Επιλέξτε "Other Tasks"

 3. Επιλέξτε "Burn from Disc Image File"

 4. Επιλέξτε το πρώτο αρχείο Fedora Core ISO και γράψτε το σε CD

 5. Επαναλάβετε τα παραπάνω βήματα για κάθε ένα από τα άλλα αρχεία ISO

Με χρήση του Nero Burning ROM 5

 1. Εκτελέστε το πρόγραμμα

 2. Ανοίξτε το μενού "File"

 3. Επιλέξτε "Burn Image"

 4. Επιλέξτε το πρώτο αρχείο Fedora Core ISO και γράψτε το σε CD

 5. Επαναλάβετε τα παραπάνω βήματα για κάθε ένα από τα άλλα αρχεία ISO

Με χρήση του Using Nero Express 6

 1. Εκτελέστε το πρόγραμμα

 2. Επιλέξτε "Disc Image or Saved Project"

 3. Θα εμφανιστεί ένας διάλογος επιλογής αρχείων. Επιλέξτε το πρώτο αρχείο
    Fedora Core ISO και πατήστε Open.

 4. Η επόμενη οθόνη σας επιτρέπει να επιλέξετε την ταχύτητα εγγραφής. Μπορείτε
    να ορίσετε στο 4x σε DVD. ή στο 16x σε CD για καλύτερη απόδοση.

 5. Κάντε κλικ στο Next για να γίνει η εγγραφή

 6. Επαναλάβετε τα παραπάνω βήματα για τα άλλα αρχεία ISO

Δοκιμή των δίσκων σας

Για να είναι βέβαιο ότι τα CD θα δουλεύουν σωστά στο σύστημα σας, θα ήταν καλό
να γράψετε μόνο το πρώτο και να ακολουθήσετε τα παρακάτω βήματα πριν γράψετε τα
υπόλοιπα:

 1. Ακολουθήστε τις οδηγίες του κατασκευαστή του υπολογιστή σας, και
    βεβαιωθείτε ότι το BIOS του υπολογιστή έχει ορίσει η εκκίνηση να γίνετε από
    τον οδηγό CD.

 2. Επανεκκινήστε τον υπολογιστή σας με το disc 1 μέσα στον οδηγό CD. Θα
    εμφανιστεί το μενού εκκίνησης του προγράμματος εγκατάστασης του Fedora
    Core.

 3. Πατήστε Enter.

 4. Ακολουθήστε τις οδηγίες στην οθόνη μέχρι το σημείο που θα ερωτηθείτε αν
    θέλετε να πραγματοποιήσετε έλεγχο των μέσων.

 5. Διεξάγετε τον έλεγχο για τον πρώτο δίσκο. Αν ο έλεγχος είναι επιτυχής, τότε
    ο δίσκος σας δεν περιέχει σφάλματα. Σε αυτό το σημείο το πρόγραμμα
    εγκατάστασης δεν έχει αλλάξει τίποτα στον υπολογιστή σας. Αφαιρέστε τον
    δίσκο εγκατάστασης του Fedora Core και κάνετε επανεκκίνηση του συστήματός
    σας έτσι ώστε να ξεκινήσουν τα Windows.

 6. Κάψτε και τις άλλες τρείς εικόνες ISO. Μετά την εγγραφή μπορείτε να
    επαναλάβετε τη δοκιμή των μέσων για να τα ελέξτετε όλα τα δισκάκια

Σχόλια και ανάδραση

Αν έχετε προτάσεις για αυτό το έγγραφο, στείλτε ένα γράμμα στο relnotes AT
redoraproject.org. Καλωσορίζουμε προτάσεις για άλλα εργαλεία και πλατφόρμες.

